Αναπτύξαμε πνεύμονες για να αναπνέουμε αέρα.
Οι πνεύμονες έχουν εμβαδόν επιφάνειας όσο ένα γήπεδο φούτμπολ.
Τεράστιοι, αν βγάλεις τις φυσαλίδες και τους απλώσεις.
Αν μπορούσαμε να τον δούμε, είναι ροζ και δαντελωτός.
Οι γιατροί λένε πως μόνο αέρας πρέπει να μπαίνει στους πνεύμονες.
Ό,τι μπαίνει στους πνεύμονες, συνήθως μένει εκεί.
Οι πνεύμονες είναι εύθραυστοι,
έτσι, ό,τι μπαίνει πέραν του αέρα, είναι ανησυχητικό.
Ο πιο εθιστικός τρόπος παροχής ναρκωτικού είναι να το εισπνεύσεις.
Φτάνει στον εγκέφαλο σε δευτερόλεπτα και κάνεις κεφάλι.
Το διαβολικά ευφυές με τη βιομηχανία
είναι ότι μετέτρεψε, ουσιαστικά, μια μορφή σκλαβιάς
σε ένα προϊόν τόσο εθιστικό όσο η ηρωίνη και η κοκαΐνη…
σε μορφή ελευθερίας.
Ήταν το Σαββατοκύριακο της 4ης Ιουλίου του 2019.
Νομίζαμε ότι θα ήταν ένα σχετικά ήρεμο Σαββατοκύριακο.
Παίρνω βαθιά ανάσα, και πονάει.
Ήταν τόσο επώδυνο να μιλάω ή και ν' ανασαίνω.
Νιώθω πως πεθαίνω.
Εισήχθησαν άλλα τρία παιδιά. Και συνεχίστηκε έτσι.
Νοσοκομεία σε όλη τη χώρα ανέφεραν τέτοια περιστατικά.
Τρία νεαρά άτομα στο Ιλινόις κι έντεκα έφηβοι και νέοι στο Ουισκόνσιν
έχουν νοσηλευτεί με οξεία πνευμονοπάθεια.
Το κοινό που είχαν όλοι ήταν ότι άτμιζαν.
ΤΟ ΜΕΓΑΛΟ ΑΤΜΙΣΜΑ
-Φοβερή ιστορία… -Αποτιμάται 38 δισεκατομμύρια…
…μερίδιο 17 δισεκατομμυρίων στην εταιρεία ηλεκτρονικών τσιγάρων Juul.
ΔΙΣΕΚΑΤΟΜΜΥΡΙΟΥΧΟΙ ΣΕ ΜΙΑ ΝΥΧΤΑ
ΕΠΤΑ ΜΗΝΕΣ ΠΡΙΝ
Τα Χριστούγεννα ήρθαν νωρίς για τους εργαζόμενους στην Juul.
Θα λάβουν μπόνους δύο δισεκατομμυρίων δολαρίων.
Θα μοιραστεί μεταξύ των 1.500 εργαζομένων,
που σημαίνει σχεδόν 1,3 εκατομμύριο έκαστος.
-Φοβερό! -Μυστικός Άη Βασίλης στο γραφείο.
-Ακριβώς. -Άκου εκεί. Φοβερό.
Με ξύπνησε η μητέρα μου.
"Μου τηλεφώνησε ο Μπόμπι Λεβίν".
Είδε στην εκπομπή Today
ότι όλοι οι υπάλληλοι της Juul είναι πλέον πολυεκατομμυριούχοι.
Ψάχνω στο ίντερνετ, ανοίγω την τηλεόραση.
Προφανώς, όλοι οι υπάλληλοι της Juul ήταν εκατομμυριούχοι όταν ξύπνησαν.
Χοροπηδάω "Επιτέλους, είμαι εκατομμυριούχος!"
ΔΙΣΕΚΑΤΟΜΜΥΡΙΟΥΧΟΙ ΟΙ ΙΔΡΥΤΕΣ ΤΗΣ JUUL
ΕΓΙΝΑΝ ΔΙΣΕΚΑΤΟΜΜΥΡΙΟΥΧΟΙ
Βάσει της αποτίμησης της εταιρείας, είσαι δισεκατομμυριούχος.
Σ' αυτή τη λέσχη θες ν' ανήκεις.
Είναι σπάνιο, ακόμα και στον κλάδο της τεχνολογίας.
ΚΕΝΤΡΙΚΑ ΓΡΑΦΕΙΑ JUUL
Μαζευτήκαμε όλοι σε μια μεγάλη τραπεζαρία.
Υπήρχε πολύς ενθουσιασμός.
Ο Κέβιν, ο Άνταμ κι ο Τζέιμς ανακοίνωσαν την επένδυση της Altria
και η νοοτροπία ήταν πως είναι τεράστιο βήμα για την εταιρεία.
Όταν ανέλυαν τη δομή του μπόνους, είπαν
"Τόσα θα πάρει ο καθένας". Και λέω "Τι;"
Μίλησε ο Κέβιν για τα νούμερα,
και μόλις γύρισα στο γραφείο μου, τότε κατάλαβα. Η συνειδητοποίηση…
ΑΝΤΑΜΟΙΒΕΣ ΣΕ ΤΡΙΑ ΕΠΙΠΕΔΑ
Φυσικά, ο Άνταμ κι ο Τζέιμς έγιναν δισεκατομμυριούχοι σε μία νύχτα.
Είχε ενδιαφέρον η όλη φάση. Ο κόσμος το γιόρταζε.
Αλλά ήταν σίγουρα διχαστική η ανακοίνωση.
Κάποια άτομα
σήκωσαν το χέρι στη σύσκεψη προσωπικού και είπαν "Για μισό…
Δηλαδή, τώρα είμαστε ιδιοκτησία μεγάλης καπνοβιομηχανίας;"
Ήταν σοκαριστικό.
Πλέον δεν μπορούσα να πω σε φίλους "Δεν είμαστε καπνοβιομηχανία".
Πολλοί θεώρησαν πως πήραμε λάθος κατεύθυνση.
Δεν ευθυγραμμιζόταν με τις αξίες τους.
Ήμασταν κατά των καπνοβιομηχανιών.
Πουλάμε προϊόντα νικοτίνης, μα δεν έχουμε σχέση μ' αυτούς.
Μισούσαμε τις καπνοβιομηχανίες.
Αυτό το μίσος ήταν ο συνεκτικός ιστός της αποστολής μας.
Κάτι που μας παρακινούσε.
Και ξαφνικά είχαμε γίνει κι εμείς καπνοβιομηχανία.
Μίλησε ο Κέβιν, ουσιαστικά για να κρατήσει την ομάδα του.
Κι αυτό, επειδή είπαμε "Εντάξει, τότε θα γίνει το εξής.
Θέλετε να επενδύσετε στην εταιρεία μας; Να μας εξαγοράσετε;
Θα πάρουμε όλα τα λεφτά της αξίας εξαγοράς μας,
και θα σας δίνουμε το 35%".
Θα έβαζαν διαφήμιση για το JUUL
μέσα σε κάθε πακέτο τσιγάρων κάθε μάρκας της Altria.
Είναι το καλύτερο άμεσο μάρκετινγκ
που θα είχαμε ποτέ.
Η Altria θα πρόσφερε νομική και ρυθμιστική υποστήριξη,
καθώς και υποστήριξη στις πωλήσεις και το μάρκετινγκ.
Βασικά, "κλέβαμε" χώρο στα ράφια.
Αντί να είναι οκτώ θέσεις για τσιγάρα,
θα ήταν τέσσερις για τσιγάρα και τέσσερις για την Juul.
Θα μας επέτρεπαν την πρόσβαση στη βάση δεδομένων των email τους.
Αν θες να πλησιάσεις ενήλικες καπνιστές,
ποιος έχει μεγαλύτερη βάση δεδομένων από την Altria;
Δεν θα έλεγχαν την εταιρεία,
κι αυτό μ' έκανε να νιώθω πολύ καλύτερα για την επένδυση.
Επίσης, δεσμεύονταν να ξεφορτωθούν τη διαδικασία καύσης, ως το 2050.
Ποιος λογικός άνθρωπος θα συμφωνούσε σε κάτι από αυτά,
πόσω μάλλον, σε όλα τους;
Κάποιος που ξέρει ότι έχει χάσει.
Οι τρεις τους ανέστρεψαν το κλίμα και για μένα,
με τρόπο που δεν περίμενα ποτέ.
Η τοποθέτησή τους ήταν πως η συνεργασία με την Altria
θα βοηθούσε να επιτύχουμε μεγάλο μέρος του στόχου μας.
Η Altria πρέπει να πίστευε
πως η Juul όχι μόνο γινόταν δημοφιλής,
μα θα ξεπερνούσε τα τσιγάρα.
Ήταν σαν να παραδέχονται την ήττα τους.
Καταφέραμε να χτυπήσουμε τον Γολιάθ του χώρου.
Τώρα γονάτιζαν αυτοί μπροστά μας.
Η Juul νίκησε το τσιγάρο. Το παραδέχονταν.
"Απλώς υποχωρεί". Αγοράζουν τα δικά μας.
Ήταν μια πολύ δυνατή εξήγηση,
ό,τι καλύτερο είχα ακούσει στη ζωή μου.
Και είστε ευπρόσδεκτοι, όποιος θέλει,
να μας στείλετε τις ερωτήσεις σας, τις ανησυχίες σας.
Θα είναι χαρά μας να απαντήσουμε προσωπικά.
Πολλοί έφυγαν από τη σύσκεψη και δεν ήξεραν τι να σκεφτούν.
Εγώ δεν πίστευα ότι μπορούσα να παραμείνω,
γιατί, αν δεχόμουν τα χρήματα, θα ήταν ματωμένα χρήματα.
Και σκέφτηκα λίγο…
πώς θα το εκλάμβανε ο πατέρας μου.
Υπήρξε καπνιστής, όλη μου τη ζωή.
Και, εν τέλει, πέθανε από καρκίνο των πνευμόνων.
Ουσιαστικά κατέληξα στο συμπέρασμα ότι
αν η Altria μας βοηθήσει να κάνουμε αυτό που έτσι κι αλλιώς προσπαθούσαμε,
τότε, γίνεται για καλό.
Κι έτσι το δικαιολόγησα.
Αλλά ειλικρινά δεν ήταν εύκολο… να καταλήξω σ' αυτό το συμπέρασμα.
Ακόμα νιώθω κάπως γι' αυτό.
ΜΑΚΡΟΠΝΟΑ ΣΧΕΔΙΑ
Όταν μάθαμε με τον Γκότλιμπ, διευθυντή του Οργανισμού Τροφίμων και Φαρμάκων,
πως, εν αγνοία μας,
αυτές οι εταιρείες διαπραγματεύονταν κρυφά συμφωνίες 12,8 δισεκατομμυρίων δολαρίων,
δεν το πιστεύαμε.
Και οι δύο εταιρείες υπήρξαν ανειλικρινείς απέναντί μας,
και νιώσαμε προδομένοι.
Ο Γκότλιμπ θεωρεί ότι η Juul και η Altria ήθελαν να τους υπονομεύσουν,
και θα πουλούσαν πιο πολλούς ατμοποιητές,
που ήταν πολύ δημοφιλείς στους εφήβους.
Αυτό έθετε σε αμφισβήτηση την ακεραιότητα των ατόμων.
Αλλά με τον καιρό έμαθα
να είμαι πολύ σκεπτικιστής με όσα λένε
άτομα της βιομηχανίας καπνού και του ηλεκτρονικού τσιγάρου.
Για να καταφέρουμε να βοηθήσουμε ενήλικες καπνιστές…
ΔΙΕΥΘΥΝΩΝ ΣΥΜΒΟΥΛΟΣ ΚΕΒΙΝ ΜΠΕΡΝΣ
πρέπει να ξανακερδίσουμε την εμπιστοσύνη τους.
Αυτό θα γίνει με πράξεις, όχι με λόγια.
Ευχαριστούμε τον διευθυντή για την καθοδήγησή του.
Ανυπομονούμε να συνεργαστούμε με τον FDA
για να λύσουμε το θέμα στη βάση της βιομηχανίας.
Αμφισβήτησα την ειλικρίνεια των δηλώσεων της διοίκησης της Juul,
για κοινούς στόχους με τις ρυθμιστικές αρχές
ως προς τη μείωση της χρήσης των προϊόντων τους από νέους.
Οι καπνοβιομηχανίες δεν ηττήθηκαν ποτέ.
Κάνουν μακρόπνοα σχέδια
και πρέπει ν' αναπληρώσουν
την πελατειακή τους βάση, αλλιώς θα κλείσουν.
Οι γονείς αυτής της χώρας μπούχτισαν πια.
Αυτή τη γενιά δεν θα την πάρετε. Άντε γαμηθείτε.
Θα φροντίσουμε να δυσκολευτείτε να συνεχίζετε να εθίζετε παιδιά.
Η κόρη μου ήταν 15 και πήγαινε λύκειο,
όταν επιχείρησε να ατμίσει με κάτι φίλες της.
Έχει εθιστεί στα προϊόντα της Juul απ' όταν ήταν 13, 14 ετών.
Πείτε στον FDA ότι ήρθε η ώρα να βάλουμε την υγεία των παιδιών μας
πάνω από τα κέρδη των εταιρειών.
Γονείς έστελναν χιλιάδες γράμματα στον FDA
κι έλεγαν "Ξεφορτωθείτε τις γεύσεις και τις διαδικτυακές πωλήσεις".
"Θέλουμε πράξεις. Κυνηγήστε την εταιρεία".
Προστατεύουμε παιδιά και σκέφτομαι
"Αν πειστεί και ο FDA να κάνει το ίδιο, θα είμαστε έτοιμοι".
Το θέμα έπαιρνε πολιτικές διαστάσεις,
και ο Γκότλιμπ υπέστη τις συνέπειες
επειδή προσπάθησε να εφαρμόσει το πλαίσιο στο οποίο καταλήξαμε το 2017,
όπου υπήρχε χώρος για προϊόντα εναλλακτικά και λιγότερο βλαβερά.
Αλλά λάβαμε τα καταστροφικά στοιχεία
για την έκρηξη στη χρήση τους από παιδιά και εφήβους
το 2017 και 2018.
Κάποια στιγμή, η χρήση από νέους γίνεται τόσο ανυπόφορη
που δεν υπάρχει αντισταθμιστικό όφελος
και πρέπει να ξεφορτωθούμε τελείως αυτά τα προϊόντα, και το JUUL.
Ο Σκοτ Γκότλιμπ άλλαξε την προθεσμία για εταιρείες σαν τη Juul
να υποβάλλουν τις αιτήσεις άδειας κυκλοφορίας προϊόντων καπνού,
κι αν δεν αποδείκνυαν ότι το JUUL ήταν ασφαλές,
θα το απέσυραν από την αγορά, και η εταιρεία θα έκλεινε.
Όλοι κατηγορούσαν την Juul λόγω της συνεργασίας..
"Νομίζαμε πως το εξαλείψαμε".
Αυτό ήταν το αφήγημα που προσέλκυε τον κόσμο.
Καταλαβαίνω ότι έτσι που το παρουσίασαν τα ΜΜΕ,
ήμασταν σαν άλλη μία καπνοβιομηχανία.
Μιλούσα με αγνώστους,
και ανησυχούσα πως, αν έλεγα ότι δουλεύω στην Juul,
θα ρωτούσαν "Πώς νιώθεις που χορηγείς νικοτίνη σε παιδιά;"
Με πλησίασε κάποιος σε πάρτι, χωρίς να ξέρει ποια είμαι,
και λέει "Έχουν έρθει και άτομα από την κωλοεταιρεία την Juul,
που έβγαλαν έναν σκασμό λεφτά και το παίζουν ιστορία τώρα". Και λέω…
"Μάλιστα".
Ήταν λανθασμένη η ενημέρωση για το πόσα χρήματα έβγαλε ο κόσμος.
Κάποιος έγραψε πως η Altria επένδυσε δύο δισεκατομμύρια,
τα μοίρασαν ισόποσα στους 1.500 εργαζόμενους.
Διάφοροι στο LinkedIn μού έγραφαν
"Θέλεις βοήθεια στη διαχείριση των εκατομμυρίων;"
Κι εγώ γελούσα κι έλεγα
"Μου φτάνουν οριακά για τις κλήσεις της τροχαίας".
ΕΙΜΑΣΤΕ ΣΤΑ ΠΡΟΘΥΡΑ ΝΑ ΔΟΥΜΕ ΜΙΑ ΚΑΠΝΟΒΙΟΜΗΧΑΝΙΑ
Ήταν άδικο το πώς παρουσίασαν την Juul στα ΜΜΕ.
Το μάρκετινγκ της εξαγοράς μπορούσε να γίνει καλύτερα
για να δείξει το αληθινό όφελος
του ότι η Juul θα προσέγγιζε περισσότερους ενήλικες
που καπνίζουν και σκοτώνουν τον εαυτό τους,
και να έχει ακόμα μεγαλύτερο θετικό αντίκτυπο στην υγεία του κόσμου.
Η συμφωνία με την Altria δυσκόλεψε κι άλλο να κερδίσουμε την εμπιστοσύνη του κοινού.
Κι αν χάσεις αυτήν την εμπιστοσύνη,
χάνεις την έγκριση τους να λειτουργείς.
Εύκολα κρίνεις την εταιρεία. Είναι κατανοητή η έλλειψη εμπιστοσύνης.
Οι μεγάλες καπνοβιομηχανίες έκαναν πολλά ανήθικα πράγματα,
οπότε ξεκινάμε από άσχημη βάση.
Πρέπει να προσπαθήσουμε να επανορθώσουμε.
ΜΕ ΤΑ ΧΡΟΝΙΑ, ΔΙΑΒΡΩΘΗΚΕ Η ΕΜΠΙΣΤΟΣΥΝΗ ΣΤΗΝ ΕΤΑΙΡΕΙΑ
Η JUUL ΑΠΟΦΑΣΙΣΜΕΝΗ ΝΑ ΚΕΡΔΙΣΕΙ ΤΗΝ ΕΜΠΙΣΤΟΣΥΝΗ
Το βάρος πέφτει πάνω μας.
Καλύτερα να πιάσουμε δουλειά.
Υπήρχε μια αίσθηση επείγοντος, αναμφίβολα.
Είπαν "Σε θέλουμε διευθυντή προϊόντος για την πρόληψη χρήσης από νέους.
Για να επιβιώσει η εταιρεία, πρέπει να λυθεί αυτό".
Ήθελαν να επικεντρωθώ στη λιανική πώληση.
Ανήλικοι πήγαιναν σε ψιλικατζίδικα
και αγόραζαν χωρίς ταυτότητα.
Όσο και να έλεγαν οι καταστηματάρχες ότι θα ζητούσαν ταυτότητα,
δεν υπήρχε η τεχνολογία που θα εγγυόταν κάτι τέτοιο.
Οπότε, φτιάξαμε τεχνολογία επιβεβαίωσης ηλικίας,
όπου σαρώνεις το δίπλωμα οδήγησης για να γίνει η αγορά.
Η Juul έκανε κάτι που δεν έκανε άλλη εταιρεία.
Η Anheuser Busch δεν έλεγε σε εμπόρους λιανικής
για τεχνολογία επιβεβαίωσης ηλικίας.
Οι ιδρυτές και η εταιρεία όντως πιστεύουν πως σώζουν ζωές,
και η πρόσβαση παιδιών σ' αυτό το προϊόν
αποσυντονίζει την εταιρεία από το όραμά της.
Η αποστολή ήταν σημαντική.
Ήμουν καπνίστρια. Ήξερα τι είχε κάνει το προϊόν για μένα,
και τι θα έκανε για άλλους.
Παρά την αρνητική δημοσιότητα της Juul,
και την αντίληψη ότι η Juul προκαλούσε όλο αυτό το κακό,
υπήρχε μια μεγάλη μερίδα ανθρώπων που βοηθούσε η Juul.
Αρχίσαμε να λαμβάνουμε αληθινές ιστορίες ανθρώπων.
Χρησιμοποιήσαμε αυτές τις ιστορίες για τη διαφήμισή μας,
και την εκστρατεία "Κάνε τη μετάβαση".
Έβαλα μια κάψουλα, έκανα δύο τζούρες
και ξαφνιάστηκα που ήταν τόσο ίδια η αίσθηση με του τσιγάρου.
Ένιωσα περήφανος που έκοψα αυτήν τη συνήθεια.
Ήθελα να βοηθήσω κι άλλα άτομα με ιστορίες σαν τη δική μου
να κόψουν το τσιγάρο.
Δεν τους πληρώναμε. Δεν ήταν ηθοποιοί.
Υπήρχε η επιθυμία να είμαστε πολύ συνειδητοποιημένοι
στην εικόνα που βγάζουμε.
"Κάνε τη μετάβαση".
Ως έμπορος, είναι το πιο απλό μήνυμα.
Αν νόμιζαν πως με το "Κάνε τη μετάβαση",
θα άλλαζε ό,τι έχει γίνει, κορόιδευαν τους εαυτούς τους.
Ήταν πολύ αργά.
ΤΕΤΟΙΑ ΩΡΑ, ΤΕΤΟΙΑ ΛΟΓΙΑ
ΜΑΡΤΙΟΣ 2019
ΣΑΝ ΦΡΑΝΣΙΣΚΟ
Εκατομμύρια παιδιά εθίστηκαν στα ηλεκτρονικά τσιγάρα,
κι άλλα τόσα θα εθιστούν, αν δεν κάνουμε κάτι.
Αυτό βλέπεις να γίνεται καμιά φορά με τις εταιρείες.
Αν αντιληφθούν ότι οι δημόσιοι λειτουργοί είναι άτολμοι,
το εκμεταλλεύονται.
Από τη δική μου οπτική,
η Juul καπηλεύτηκε την ατολμία του FDA,
με αποτέλεσμα να κάνει ο δήμος του Σαν Φρανσίσκο τη δουλειά τους.
Εισηγούμαστε σήμερα μια πρωτοποριακή νομοθεσία
στο Συμβούλιο Εποπτών,
που θα απαγορεύει να πωλείται στο Σαν Φρανσίσκο
κάθε μάρκα ηλεκτρονικού τσιγάρου που δεν έχει άδεια κυκλοφορίας.
Γι' αυτό το νομοσχέδιο πάλεψαν πολύ οι Γονείς Ενάντια Στο Άτμισμα,
και ήταν τεράστια νίκη.
Δεν υπάρχει λόγος να γίνονται τα παιδιά μας πειραματόζωα
για το ηλεκτρονικό τσιγάρο.
Η απαγόρευση του ατμίσματος στο Σαν Φρανσίσκο ήταν παρωδία.
Αυτό το προϊόν βοήθησε άτομα σαν εμένα να κόψουν το τσιγάρο,
αλλά ξαφνικά είναι πιο δύσκολο να το προμηθευτείς.
Ενώ, αυτό που ήθελα τόσον καιρό να κόψω, είναι άμεσα διαθέσιμο.
Δεν βγάζει νόημα.
Ενδιαφέρον που η πόλη τους μόλις απαγόρευσε το προϊόν.
Είναι απόφαση θεμελιωδώς εκδικητική, κοντόφθαλμη και πολιτική.
Λένε για κρατικές "νταντάδες" και πουριτανισμό.
Και δεν συμφωνώ.
Έπρεπε να έχεις άδεια κυκλοφορίας, όπως ορίζει ο νόμος,
πριν πουλήσεις στο Σαν Φρανσίσκο. Πολύ απλό.
Πλέον έχουμε αντίπαλα στρατόπεδα.
Ήταν οι καλοί σταυροφόροι, οι φιλελεύθεροι δημοκράτες,
κατά των καπνοβιομηχανιών.
Παιδιά σε ωραία προπαρασκευαστικά σχολεία στη Νέα Υόρκη, στη Σίλικον Βάλεϊ,
άρχισαν το ηλεκτρονικό τσιγάρο και ξέσπασε ηθικός πανικός.
Είναι γονείς με χρήματα, είναι γονείς με επιρροή,
είναι γονείς με πολιτικές διασυνδέσεις.
-Ευχαριστώ για την πρόσκληση. -Ειδωθήκαμε το Σαββατοκύριακο.
Είπα στην Ντόριαν ότι θα κάνω το ρεπορτάζ. Και να μαστε.
Είναι κλασσικό παράδειγμα
ομάδας στενών συμφερόντων που ασκούν πολιτική επιρροή
με τρόπο που δεν ωφελεί το κοινό καλό.
Λένε ότι το έκαναν μόνο λευκά παιδιά. Αυτό δεν είναι απολύτως ακριβές.
Εκπροσωπούμε εκατομμύρια γονείς
που αναστατώθηκε η ζωή τους από την επιδημία ατμίσματος στους νέους.
Υπάρχουν μόνο ανεπίσημα στοιχεία ότι το ηλεκτρονικό τσιγάρο βοηθά ενήλικες,
ενώ τεκμηριωμένα βλάπτει τα παιδιά.
Όταν ξέρεις ότι βλάπτονται παιδιά, πώς κάνεις τα στραβά μάτια;
ΙΟΥΝΙΟΣ 2019
Το καλοκαίρι του 2019, έβλεπα διαφημίσεις της Juul παντού.
Άρχισα ν' ακούω γι' αυτό και από τα παιδιά μου.
Είχαμε επιδημία στους νέους. Το 28% των μαθητών λυκείου άτμιζε.
Σχεδόν το 11% των μαθητών γυμνασίου άτμιζε.
Το JUUL ήταν παντού.
Η μεγαλύτερη ανησυχία που μου εξέφραζαν οι γονείς ήταν
ότι η Juul έκανε άμεση διαφήμιση στα παιδιά.
Ζητήσαμε πρώτα από την Juul στοιχεία
από τις πωλήσεις και τις διαφημίσεις των συσκευών.
Μας καθυστέρησαν εσκεμμένα.
Και κάποια στιγμή, ο Κέβιν Μπερνς, ο διευθύνων σύμβουλος της Juul,
πήγε να με παρακάμψει, πηγαίνοντας στον πρόεδρό μου
και ο Ελάιτζα Κάμινγκς είπε στον κο Μπερνς
"Αν κάνεις μαλακία στους συνεργάτες μου, θα σε σταυρώσω".
Η Juul, τότε, μας παρέδωσε 55.000 έγγραφα.
Και τα έγγραφα ήταν τόσο καταδικαστικά,
γιατί έδειχναν ακριβώς πώς χρησιμοποιούσαν ινφλουένσερ των μέσων κοινωνικής δικτύωσης
και πόσο δεν υπήρχαν στοιχεία υπέρ των ισχυρισμών τους
ότι το JUUL είναι ασφαλέστερο από τα τσιγάρα καύσης καπνού.
Τότε αποφασίσαμε να τους καλέσουμε να δώσουν εξηγήσεις.
Ζητήσαμε από τον Τζέιμς Μάνσιζ να καταθέσει,
γιατί θέλαμε πολύ να ακούσουμε τις ένορκες δηλώσεις του ιδρυτή της Juul.
Ένιωσα άσχημα για τον Τζέιμς, ως άνθρωπος και φίλη,
αλλά είχε έρθει η ώρα να μιλήσουμε δημόσια
απαντώντας στις βάσιμες ανησυχίες όλων.
Καλησπέρα. Συγγνώμη για την καθυστέρηση. Συνέρχεται η υποεπιτροπή.
Η ατμόσφαιρα, όταν μπήκε ο Τζέιμς Μάνσιζ στην αίθουσα, ήταν τεταμένη.
Η αίθουσα ήταν γεμάτη.
Ήρθαν υποστηρικτές της εκστρατείας κατά του ατμίσματος από νέους.
Κύριε Μάνσιζ, ορκίζεστε ότι η κατάθεση…
Σε λιγότερο από 15 χρόνια,
ο Τζέιμς, από εκεί που παρουσίαζε την πτυχιακή του στο Στάνφορντ,
υπερασπιζόταν το προϊόν που προέκυψε από την πτυχιακή, ενώπιον του Κογκρέσου.
Ήταν πολύ πιεστική κατάσταση.
Πάλευε να διατηρήσει ζωντανή την εταιρεία του.
Στο γραφείο, είτε το παρακολουθούσαν σε τηλεόραση σε αίθουσες σύσκεψης,
είτε σε λάπτοπ με ακουστικά.
Ήταν καθοριστική στιγμή.
Ευχαριστώ, κύριε πρόεδρε.
Πρέπει να συνεργαστούμε, ώστε να εξασφαλίσουμε
ότι δεν θα χρησιμοποιεί ανήλικος το προϊόν.
Θέλουμε να ασχοληθούμε με την εξάλειψη των τσιγάρων, ώστε να σώσουμε ζωές.
Τους παρακαλούσε ουσιαστικά να συνεργαστούν και να βρουν λύση.
Κι αυτοί γύρισαν και του είπαν "Είσαι ένα τέρας".
Η Juul έφτιαξε συσκευή που μεταφέρει περισσότερη νικοτίνη στο αίμα.
Ισχύει;
Δεν ξέρω σε τι αναφέρεστε.
Εντυπωσιακό που δεν ξέρετε την απάντηση.
Πόσες είναι διαθέσιμες σήμερα;
Δεν γνωρίζω…
Αν λέτε ότι δεν γνωρίζετε ενώ γνωρίζετε, τότε ψεύδεστε.
Συμφωνείτε ότι η διαφήμιση υποστηρίζει ότι βοηθά να κόψεις το τσιγάρο;
-Το μοτίβο δράσης… -Επιχειρείτε να παρακάμψετε τον FDA.
Η αίσθηση στην αίθουσα ήταν
πως η Juul ευθυνόταν για μια υγειονομική κρίση
και θα έπρεπε να το πληρώσει.
Καθόμουν κι έβλεπα τον δισεκατομμυριούχο ιδρυτή
να λέει την αλήθεια για κάποια θέματα, αλλά να μην είναι ξεκάθαρος σε άλλα.
Ο κόσμος δεν είχε την αντοχή ή τη διάθεση να τους επιτρέψουν να κάνουν ό,τι έκαναν.
Γι' αυτό είδατε τόσο θυμό στην ακρόαση.
Θέλω να σας πω…
Είστε ζωντανό παράδειγμα των χειρότερων του Μπέι Έρια.
Είστε έμπορος ενός δηλητηρίου,
και στόχος σας ήταν νέοι άνθρωποι. Καμία άλλη ερώτηση.
Πιστεύω πως είναι ευθύνη της κυβέρνησης η προστασία των παιδιών.
Λύεται η συνεδρίαση.
Γι' αυτό ξεκαθαρίσαμε στην Juul ότι τα παιδιά μας δεν πωλούνται.
Εύκολο να λένε οι πολιτικοί
ότι προστατεύουν τα παιδιά, κυνηγώντας τις καπνοβιομηχανίες.
Αλλά τελικά μπαίνουν εμβόλιμοι ανάμεσα σε καπνιστές
και μια ζωή χωρίς κάπνισμα, που ίσως τους σώσει.
Δεν το θεωρώ πολιτικό θέατρο.
Το θεωρώ σωστή και δίκαιη χρήση ενός κυβερνητικού οργάνου.
Θεωρούν υπεύθυνους και υπόλογους όσους παρανομούν.
Όλοι στην εταιρεία ήταν αποφασισμένοι
να αναλάβουν την πρόληψη χρήσης από νέους.
Δεν θα αφήναμε να ψάχνει λύση η κυβέρνηση.
Περνάμε 80 ώρες τη βδομάδα
να σκεφτόμαστε το άτμισμα από εφήβους και πώς να το σταματήσουμε.
Θυμάμαι που σκεφτόμουν "Δεν έχει χειρότερα πλέον, μόνο καλύτερα".
ΤΟ ΜΕΓΑΛΟ ΑΤΜΙΣΜΑ
Άτμιζα πολύ. Δεν το άφηνα από το χέρι.
Σίγουρα είχε επιπτώσεις.
Έδειχνα… νεκρή,
επειδή συνέχεια εισέπνεα κάτι που δεν ήταν αέρας.
Στο τέλος της τελευταίας τάξης εμφανίστηκαν τα προοδευτικά συμπτώματα.
Έγινε αργά και σταδιακά, οπότε νόμιζα ότι απλώς αρρώσταινα.
Δεν ήταν σοβαρό, ώσπου…
κάθε μέρα χειροτέρευα.
Το πρώτο σύμπτωμα ήταν ήπιος πονόλαιμος.
Την επόμενη μέρα, πονούσα στο στήθος,
κι από κει πήγαινα όλο και χειρότερα.
Πονούσα τόσο που κουλουριαζόμουν γιατί δεν άντεχα να πάρω βαθιές ανάσες.
Πονούσα όταν έκανα ένα βήμα, και δεν μπορούσα να φάω τίποτα.
Όταν έτρωγα, μου ανέβαινε στον λαιμό.
Και μου έλεγαν ότι ήμουν σαν σκελετός.
Είπα στη μαμά μου "Νιώθω πως πεθαίνω. Πραγματικά νιώθω πως πεθαίνω".
Δεν θυμάμαι καθαρά πώς πήγαμε στο νοσοκομείο, αλλά…
θυμάμαι που ξύπνησα στην Εντατική, με τους δικούς μου δίπλα μου.
Ήταν πολύ δύσκολη εμπειρία, ξέρετε.
Δεν ξέρεις τι συμβαίνει,
και είσαι τόσο άρρωστη που το μόνο που βιώνεις είναι πόνος.
Πήγαινα για αναπνευστική ανεπάρκεια,
που σημαίνει ότι μπορούσα να είχα πεθάνει.
Είχα εφημερία εκείνο το Σαββατοκύριακο στο Παίδων του Ουισκόνσιν.
Περιμέναμε να είναι ένα ήρεμο Σαββατοκύριακο.
Αλλά, όταν καταλάβαμε ότι είχαμε τέσσερα ή πιθανόν πέντε παιδιά,
όλα με τα ίδια συμπτώματα,
πυρετό, βήχα, δύσπνοια και κόπωση…
ξέραμε ότι δεν ήταν σύμπτωση.
Κι όταν δεν έπιαναν τα αντιβιοτικά,
πηγαίναμε στο επόμενο βήμα προσπαθώντας να βρούμε άκρη.
Το κοινό και στους πέντε εφήβους
ήταν ότι άτμιζαν.
Το Παίδων του Ουισκόνσιν
προειδοποιεί για σοβαρά προβλήματα υγείας από το άτμισμα.
Οκτώ έφηβοι εισήχθησαν αυτόν τον μήνα, με σοβαρές βλάβες στους πνεύμονες.
Τέταρτος θάνατος από οξεία πνευμονοπάθεια που συνδέεται με το άτμισμα.
Έξι επιβεβαιωμένοι θάνατοι σε Καλιφόρνια, Ιλινόις, Ιντιάνα…
Έχουμε 43 περιπτώσεις…
Έχουμε 69 εισαγωγές σε νοσοκομεία…
Πλέον 127 άτομα σε 15 πολιτείες έχουν σοβαρές βλάβες στους πνεύμονες…
Η ασθένεια ονομάστηκε EVALI, ακρωνύμιο
για την "Πνευμονική Βλάβη Που Σχετίζεται Με Χρήση Προϊόντος Ατμίσματος".
Είχε σχέση με το άτμισμα. Μόνο αυτό γνωρίζαμε.
Στο Κέντρο Ελέγχου και Πρόληψης Ασθενειών ψάχνουν εσπευσμένα τον λόγο.
Ήμουν με τη φίλη μου και της λέω
"Έχω συνέχεια έναν οξύ πόνο στο στήθος.
Σαν να με τρυπάνε με καρφίτσα".
Πάμε στο νοσοκομείο παίδων.
Περίμενα ότι θα κάνω ακτινογραφία ή ΗΚΔ και θα πουν "Όλα καλά, πάρε παρακεταμόλη".
Και μπούκαραν χειρουργοί στο δωμάτιο, ούρλιαζαν να ξυπνήσω και είπαν
"Πας χειρουργείο. Κατέρρευσε ο πνεύμονας".
Ζήτησα να καλέσω τον μπαμπά μου.
Είπαν ότι δεν θα προλάβει να έρθει πριν ξεκινήσουν.
Ακούω το σωληνάκι να μπαίνει στο στήθος κι ήταν σαν να πατάει κάποιος κλαδιά.
Ναι, συγγνώμη.
Και σκέφτηκα "Αν είναι να πεθάνω, θα τα καταγράψω όλα.
Να μάθουν τι με σκότωσε".
ΣΤΗΝ ΙΔΙΑ ΣΤΑΣΗ ΤΕΣΣΕΡΙΣ ΩΡΕΣ
Τότε, ξεκίνησαν όλα.
ΓΙΝΕ ΓΡΗΓΟΡΑ ΚΑΛΑ
Θυμάμαι ότι είχα συγκλονιστεί από το πόσοι μου έστελναν μηνύματα.
Δεν είχα ξαναδεί κάτι παρόμοιο.
Μου έστελναν βίντεο όπου κατέστρεφαν τους ατμοποιητές και τα JUUL τους.
Πολλοί φίλοι μου ήθελαν να το κόψουν, επειδή φοβήθηκαν.
Στους τίτλους έγραφαν ότι φταίει το JUUL
και με τόσο κόσμο ν' αρρωσταίνει, νομίζω πως προκλήθηκε πανικός.
Ο μόνος στόχος μου είναι να μαθευτεί
και να μην το ξαναπεράσει άλλος αυτό.
Έγιναν μαζικές διαμαρτυρίες έξω από το γραφείο.
Είναι τρομακτικό για έναν υπάλληλο, γιατί
δεν ήθελα ν' ανήκω σε μια εταιρεία που θεωρούσαν ότι ευθύνεται για θανάτους.
Δεν νομίζω πως θα το ήθελε κανείς.
Παίρνουμε πίσω τις ζωές μας.
Μου πετάνε κλούβια αυγά. "Φονιά παιδιών!"
Κατάλαβα σύντομα
ότι, αν πλησιάσω οτιδήποτε αναγράφει Juul,
μπορεί και να με δείρουν.
Η Juul πλουτίζει και τα παιδιά αρρωσταίνουν!
Νόμιζα πως το JUUL ήταν πιο ασφαλές
από τα κανονικά τσιγάρα. Έκανα λάθος.
Λες και σάρωσε τα πάντα ένα κύμα κι όλοι έλεγαν
"Δεν ξέρω αν θέλω να ατμίζω πια".
ΜΕΙΩΣΗ ΠΩΛΗΣΕΩΝ JUUL, ΛΟΓΩ ΑΡΝΗΤΙΚΩΝ ΤΙΤΛΩΝ
Ο διευθύνων σύμβουλος Κέβιν Μπερνς
σχολιάζει τις ολοένα αυξανόμενες περιπτώσεις πνευμονοπάθειας σε ατμιστές.
Δεν φαντάζομαι ότι είχαμε στοιχεία
ότι πουλάμε ένα προϊόν βλαβερό για τους Αμερικάνους,
και, παρά τα στοιχεία, συνεχίσαμε να το πουλάμε.
Ρωτάω, επειδή η βιομηχανία καπνού δεν φημίζεται
ότι λέει την αλήθεια στον κόσμο για αυτά που πουλάνε.
Κατανοείτε γιατί δεν σας εμπιστεύεται ο κόσμος; Πουλάτε νικοτίνη.
Φυσικά.
Υπάρχει έντονος συσχετισμός,
όταν εμπορεύεσαι νικοτίνη. Το καταλαβαίνω.
Έρχονταν και μου έλεγαν "Ρόμπι, θα το πάθω κι εγώ αυτό;"
Ούτε εγώ ήξερα.
Το JUUL ήταν νέο προϊόν.
Δεν είχαμε δεδομένα δεκαετίας που να λένε σίγουρα ότι δεν έφταιγε αυτό.
ΒΙΤΑΜΙΝΗ Ε
…το Κέντρο Ελέγχου και Πρόληψης Ασθενειών
λέει ότι εντόπισε ανησυχητική χημική ουσία στη φονική ασθένεια του ατμίσματος.
ΑΝΑΚΑΛΥΨΗ
Το οξικό άλας της βιταμίνης Ε ίσως συνδέεται με την ασθένεια
που έχει προσβάλει χιλιάδες στις ΗΠΑ.
Συνέλεξαν όλα τα δείγματα βρογχοσκόπησης
και βρήκαν βιταμίνη Ε στην πλειονότητά τους.
Είναι ένα πιο παχύρρευστο υγρό, σχεδόν σαν ορυκτέλαιο,
γι' αυτό, όταν το εισπνέεις, προκαλεί προβλήματα στους πνεύμονες.
Το έλαιο βιταμίνης Ε μοιάζει με την τετραϋδροκανναβινόλη, ή THC.
Το αγοράζεις ελεύθερα.
Παίρνεις άδεια ή πεταμένα δοχεία, τα γεμίζεις με έλαιο βιταμίνης Ε,
και λες ότι είναι THC. Δεν είχε σχέση με την Juul.
Για μένα, δεν πήρε καιρό να βαρεθώ το JUUL.
Και ήθελα να δοκιμάσω κάτι διαφορετικό.
Το TCH είναι άλλο κόσμος.
Οι γεύσεις, τα ολογραφικά σχέδια στις συσκευασίες,
προσαρμοσμένα στις προτιμήσεις μας. Όλοι τα είχαν.
Σκέφτηκα "Πρέπει να είναι ασφαλή".
Οι Τέιλορ και Τζέικομπ Χάφαϊνς οδηγήθηκαν στο εδώλιο,
για την παρασκευή
χιλιάδων παράνομων καψουλών THC για άτμισμα.
Ως μάρκα, είχαμε προβλήματα με μη γνήσια ανταλλακτικά.
Παίρνεις το JUUL και βάζεις ό,τι κάψουλα θες.
Αυτό που περιέχει η κάψουλα είναι που θα σε βλάψει,
όχι το ίδιο το JUUL.
Καλά τα νέα για την Juul, τώρα που ο έλεγχος θα στραφεί
στη μαύρη αγορά THC, αντί για τους εφήβους που ατμίζουν JUUL.
Αυτοί δεν χρησιμοποιούσαν JUUL ή συμβατικά προϊόντα ατμίσματος νικοτίνης.
Αλλά αυτό δεν βγήκε στα ΜΜΕ.
Παρόλο που το ξέσπασμα πνευμονοπαθειών σχετίζεται με το THC,
δεν έχει σημασία. Για τον κόσμο είναι όλα ίδια, είναι άτμισμα.
Και που μαθεύτηκε ότι το πρόβλημα δεν είναι το JUUL,
το αφήγημα ότι το JUUL σου κάνει κακό δύσκολα το αφήνεις πίσω σου.
Μπορεί να μην ανέφεραν το JUUL,
αλλά τα βίντεο και οι εικόνες φόντου, ήταν όλα προϊόντα Juul.
Ψυχολογικά, ο κόσμος στο σπίτι συνέδεε αυτά τα τραγικά γεγονότα με την Juul.
Η ειδησεογραφία δεν λέει
"Παρεμπιπτόντως, το JUUL δεν προκάλεσε κανέναν θάνατο".
Η διασταύρωση πληροφοριών δεν γίνεται viral σαν το ψέμα.
Διαβάζουν τον τίτλο, όχι το άρθρο.
Όταν τους κολλήσει στο μυαλό ο τίτλος, αυτό πιστεύουν.
Το να είσαι ο μεγαλύτερος στον χώρο σου είναι ρίσκο.
Όταν ο κόσμος πρέπει να πει μια ιστορία, θα τη συσχετίσει μαζί σου.
Αυτό που δεν γνωρίζουμε μπορεί να μας κάνει πολύ κακό…
Το τι θα τραβήξει την προσοχή το ρυθμίζουν τα ΜΜΕ.
Μπορεί να προκαλέσει ειλικρινή ανησυχία ή επίπλαστη ανησυχία.
Η Juul κατηγορήθηκε άδικα
για τις ασθένειες που προκάλεσε κάτι άλλο.
Ακόμα κι όταν πλέον έγινε ξεκάθαρο
ότι οι περισσότερες περιπτώσεις EVALI προκλήθηκαν από το οξικό άλας,
το Κέντρο Ελέγχου και Πρόληψης Ασθενειών δεν αποκατέστησε την Juul.
Εμείς προτείνουμε,
αν ανησυχείτε για την υγεία σας
λόγω της έρευνας, τότε μη χρησιμοποιείτε ηλεκτρονικά τσιγάρα ή προϊόντα ατμίσματος.
Σε κάποιους, αυτό έμοιαζε
λες και εκμεταλλεύτηκαν την ευκαιρία για να κόψει ο κόσμος το άτμισμα,
είτε έφταιγε η Juul είτε όχι.
Η Βόρεια Καρολίνα μηνύει
την εταιρεία Juul.
Η γενική εισαγγελία
ξεκινά έρευνα για την Juul Labs…
Μια ολοκληρωμένη αγωγή…
Ο πρόεδρος Τραμπ ζητάει απαγόρευση κυκλοφορίας των αρωματικών προϊόντων.
Με την εξουσία του γενικού εισαγγελέα της Μινεσότα, κάνουμε μήνυση στην Juul,
εκ μέρους της πολιτείας και του λαού της Μινεσότα.
Συνέχεια προέκυπταν προβλήματα από παντού.
Λες και δεν είχαμε αρκετά στο κεφάλι μας. Ήταν πολύ ζόρικα.
Νέα Υόρκη, Μίσιγκαν, Μασαχουσέτη,
θα απέσυραν από την αγορά τα αρωματικά ατμικά προϊόντα.
Λένε ότι το JUUL είναι τοξικό.
Είναι;
Το προϊόν ή η εταιρεία;
Βγήκε ο Κέβιν στην τηλεόραση και έδειχνε ανειλικρινής.
Ισχύει ότι οι μακροπρόθεσμες επιπτώσεις του ατμίσματος είναι άγνωστες.
Ισχύει. Είναι αληθές.
Τότε, πώς τα πουλάτε;
Ουσιαστικά, δεν πουλάτε κι ό,τι γίνει;
Έχουμε ένα προϊόν…
Δεν ήταν καλή εμφάνιση.
Θεωρήθηκε πως έβλαψε την εταιρεία και τη φήμη της, παρά τη βοήθησε.
Όλα αυτά μαζί οδήγησαν στην τρομερά λανθασμένη αντίληψη
για κινδύνους από το άτμισμα.
Πάνω από τους μισούς, ίσως και το 75% των Αμερικάνων,
θεωρούν τα ηλεκτρονικά τσιγάρα πιο επικίνδυνα
ή εξίσου επικίνδυνα με τον καπνό καύσης.
Δεν υπάρχει ευυπόληπτος επιστήμονας που θα πει ότι αυτό είναι αλήθεια.
Ξέρουμε περισσότερα κακά για τα ηλεκτρονικά τσιγάρα σήμερα
απ' ό,τι πέντε χρόνια πριν.
Έχουν αρνητικές επιπτώσεις στην υγεία.
Ανιχνεύεται υψηλότερη ταχύτητα ροής μέσα από αυτά τα αγγεία.
Οι αρτηρίες του ζώου σκλήρυναν, όσο αυτές που εκτέθηκαν
σε καπνό τσιγάρου, στον ίδιο χρόνο.
Θέλει πολλή προσοχή η γενίκευση από ζώα στον άνθρωπο.
Κάναμε μία από τις πρώτες έρευνες για τοξίνες στα ηλεκτρονικά τσιγάρα
και δεν περιείχαν σχεδόν καμία από τις καρκινογόνες ουσίες του τσιγάρου.
Για σχεδόν δύο ώρες, η ομάδα του NYU προσομοίωσε το κάπνισμα τεσσάρων πακέτων.
Τι μυρωδιά! Το μυρίζετε αυτό;
Οι διαφορές ήταν εξόφθαλμες.
-Αυτό είναι πίσσα. -Ναι.
Ο ατμός από υγρό ηλεκτρονικού τσιγάρου με γεύση καφέ, όχι τόσο.
Είναι λίγο υγρό.
-Μυρίζει σαν καφές. -Ναι.
Εκατομμύρια άτομα παγκοσμίως καπνίζουν ηλεκτρονικά τσιγάρα.
Δεν υπάρχει ούτε ένας θάνατος από αυτό.
Πιθανά είναι λιγότερο καρκινογόνα από το τσιγάρο.
Αλλά είναι σαν να λέμε ότι το να πηδάς από τον 15ο όροφο
δεν είναι εξίσου επικίνδυνο με το να πηδάς από τον 50ό όροφο.
Δεν είναι μαύρο άσπρο. Ας το παραδεχτούν αμφότεροι
και ας βρουν τρόπο να συμφωνήσουν.
Αλλά προφανώς αυτό δεν συνέβη.
Δεν είναι περίεργο που η κοινότητα για τη δημόσια υγεία έχει διχαστεί.
Θέλουν τόσο απεγνωσμένα να βρουν ουσιαστική λύση,
μα τους ξεγέλασαν τόσες φορές
με δήθεν χαμηλή πίσσα, light, ultra light και φίλτρα.
Αυτό έχει οδηγήσει σε καχυποψία. Καλώς ή κακώς.
Όταν εμφανίζεται κάτι όντως πιο ασφαλές, πώς να εμπιστευτείς τη βιομηχανία;
Σίγουρα συμφωνούν όλοι πως το τσιγάρο είναι το πιο θανατηφόρο προϊόν στον κόσμο.
Πρέπει να βρούμε διέξοδο απ' αυτό.
Είναι η Juul ο μέγας σωτήρας;
Ή είναι ο νέος τρόπος εξαπάτησης;
ΠΤΩΣΗ
Η κεφαλαιουχική Darsana έριξε την αποτίμηση της Juul πάνω από ένα τρίτο.
Το 2019 ήταν καταστροφικό για την Juul οικονομικά.
Από βδομάδα σε βδομάδα τα νούμερα έπεφταν.
Μεγάλη η αναταραχή το πρωί στον γίγαντα ηλεκτρονικών τσιγάρων Juul Labs.
Αντικαθιστούν τον Κέβιν Μπερνς.
Έγινε σύσκεψη προσωπικού, σύντομη και χαλαρή.
"Θέλω χρόνο με την οικογένειά μου. Φεύγω".
Δεν νομίζω.
Τον απέλυσαν. Σιγά μην ήθελε χρόνο με τα παιδιά του.
Ανακοινώθηκε ότι επέλεξε τον αντικαταστάτη του,
κι αυτός θα ήταν ο Κ.Σ.Κρόσθγουεϊτ.
Ποιος είναι αυτός πάλι; Πρώτη φορά τον άκουγα, δεν τον ήξερα.
Από Altria.
Της Philip Morris.
Εννοείται πως ήμασταν καχύποπτοι.
Έρχεται μεγαλοστέλεχος καπνοβιομηχανίας.
Πολλοί θεώρησαν ότι αυτός ήταν ο στόχος εξαρχής.
Ο κόσμος αναστατώθηκε πολύ.
Αυτός θα είναι διευθύνων σύμβουλος; Δεν μπορώ να μείνω.
Έλεγε συνέχεια πως, αν θέλουμε να πετύχει η αποστολή μας,
θέλουμε την εμπιστοσύνη του κόσμου.
Και πολλοί σκεφτήκαμε "Σώπα, αλήθεια;
Γι' αυτό δεν εμπιστευόμασταν εσάς και την Altria".
Η θεμελιώδης θέση της εταιρείας μας δεν αλλάζει.
Τίποτα απ' όσα μας υποσχέθηκαν δεν έγιναν πράξη.
Κι όλα όσα φοβόμασταν άρχισαν να γίνονται.
Όταν ανέλαβε ο Κ.Σ.,
ήρθαν άτομα που ήταν μεγαλοστελέχη της καπνοβιομηχανίας.
Εργάζονταν για την εταιρεία που θεωρούσα τη ρίζα του κακού.
Πολλά από τα άτομα που ήταν στην αρχή της start-up άρχισαν να φεύγουν.
Ούτε ο Τζέιμς ούτε ο Άνταμ έπαιζαν σημαντικό ρόλο στην Juul πλέον.
Και τώρα που ήρθε άτομο της Altria,
περιθωριοποιήθηκαν ακόμα περισσότερο.
Ο Κ.Σ.Κρόσθγουεϊτ αποφάσισε να μεταφερθούν στο λεγόμενο "Γραφείο των Ιδρυτών".
Δεν υπάρχει τέτοιο πράγμα. Δεν το έχω ξανακούσει.
Έδωσε την εντύπωση πως τους έκανε πέρα.
Η οδηγία του Κ.Σ. ήταν "Διόρθωση Πορείας Juul".
Η επιρροή του Άνταμ και του Τζέιμς θεωρήθηκε ότι θα αποπροσανατόλιζε.
Ο Άνταμ αποφάσισε πως ήταν έτοιμος ν' αφήσει την Juul.
Δεν υπήρξε κάποια μεγάλη ανακοίνωση.
Ήταν έτοιμος να κλείσει αυτό το κεφάλαιο.
Και λίγο αργότερα, ο Τζέιμς έστειλε ένα υπόμνημα σε όλους.
Ήταν το σημείο καμπής. Η παλιά Juul πέθανε.
ΜΑΖΙ ΑΛΛΑΞΑΜΕ ΠΡΑΓΜΑΤΙΚΑ ΤΙΣ ΖΩΕΣ ΤΩΝ ΑΝΘΡΩΠΩΝ…
ΝΙΩΘΩ ΠΕΡΗΦΑΝΕΙΑ ΟΤΑΝ ΑΚΟΥΩ ΑΠΟ ΕΝΗΛΙΚΑ ΚΑΠΝΙΣΤΗ
Πιστεύαμε ότι αυτό θα έκανε τον κόσμο καλύτερο.
Και το να το βλέπει να γίνεται μαριονέτα στα χέρια της καπνοβιομηχανίας…
Δεν μπόρεσε να το αντέξει.
Έβλεπε την Juul να γίνεται κάτι που δεν είχε οραματιστεί
και σκέφτηκε ότι ήταν η καλύτερη στιγμή να φύγει.
Ένιωσα άσχημα για εκείνον.
Γιατί είχε εργαστεί ακούραστα γι' αυτό
κι ήταν μεγάλο κομμάτι της ταυτότητάς του.
Η αποχώρησή του ήταν το τελευταίο βήμα της μετάβασης
σε μια εταιρεία που δεν διέφερε και πολύ
από την καπνοβιομηχανία που ήθελε αρχικά να καταστρέψει.
Αρχικά νομίζεις πως σώζεις τον κόσμο
και ξαφνικά σου λένε πως εσύ είσαι ο κακός.
ΠΑΡΟΥΣΙΑΣΗ ΠΤΥΧΙΑΚΗΣ ΤΩΝ ΤΖΕΪΜΣ & ΑΝΤΑΜ
Είναι εφικτό ένα ασφαλές τσιγάρο;
O FDA ΑΠΕΡΡΙΨΕ ΤΗΝ ΑΙΤΗΣΗ ΚΥΚΛΟΦΟΡΙΑΣ ΤΟΥ JUUL
ΚΑΙ ΔΙΕΤΑΞΕ ΤΗΝ ΑΠΟΣΥΡΣΗ ΤΩΝ ΠΡΟΊΌΝΤΩΝ ΤΗΣ JUUL ΑΠΟ ΤΗΝ ΑΓΟΡΑ
Η JUUL ΕΚΑΝΕ ΕΦΕΣΗ, ΤΗΝ ΟΠΟΙΑ ΚΕΡΔΙΣΕ
ΚΑΙ ΠΑΡΕΜΕΙΝΕ ΣΤΗΝ ΑΓΟΡΑ EΧΟΝΤΑΣ ΕΚΚΡΕΜΗ ΑΛΛΗ ΜΙΑ ΑΙΤΗΣΗ
Η JUUL ΕΧΕΙ ΠΛΗΡΩΣΕΙ ΣΧΕΔΟΝ ΔΥΟ ΔΙΣ. ΣΕ ΝΟΜΙΚΟΥΣ ΔΙΑΚΑΝΟΝΙΣΜΟΥΣ
ΣΤΙΣ ΗΝΩΜΕΝΕΣ ΠΟΛΙΤΕΙΕΣ
ΤΟ ΜΕΛΛΟΝ ΤΗΣ ΕΤΑΙΡΕΙΑΣ ΠΑΡΑΜΕΝΕΙ ΑΒΕΒΑΙΟ
Η υπέρτατη τραγωδία στην πολύπαθη ιστορία της Juul
είναι ότι κατάφεραν αυτό στο οποίο απέτυχαν όλοι οι προηγούμενοι.
Κατόρθωσαν να φτιάξουν την τεχνολογία
που μετέφερε πιο αποτελεσματικά τη νικοτίνη στους πνεύμονες
χωρίς να καις φύλλα καπνού και να εισπνέεις τον καπνό τους.
Η τραγωδία δεν είναι το προϊόν που έφτιαξαν,
αλλά ότι έκαναν διαφήμιση, μάρκετινγκ και προώθηση
ενός προϊόντος
που μετέφερε καλύτερα ένα εθιστικό ναρκωτικό, και είχε επιτυχία σε παιδιά,
είτε ήταν ο σκοπός τους είτε όχι.
Και κάνοντάς το, κατέστρεψαν όλη την πρόοδο που είχε γίνει.
Αυτή είναι η υπέρτατη τραγωδία.
Την Juul θα τη θυμόμαστε ως υπόθεση εργασίας
για το πώς μια εταιρεία που τρέχει,
σπάει πράγματα, και δεν μπορεί να ανακάμψει απ' αυτό.
Η αποστολή διαστρεβλώθηκε από μια τρομερή,
τεράστια δυνατότητα για πλούτο.
Ήταν απληστία. Απλή, αγνή απληστία.
Γάμα το, στείλ' το.
Το "Γάμα το, στείλ' το" μπορεί να πιάνει με κάνα iPhone ή ψησταριά.
Αλλά δεν είναι σωστό, όταν μιλάμε για χημικά που πάνε στους πνεύμονες.
Αν είχα κρυστάλλινη σφαίρα κι έβλεπα πόση χρήση έκαναν ανήλικοι,
θα έκανα κάτι να το σταματήσω.
Δεν έχουμε κρυστάλλινες σφαίρες.
Λένε "Τα προϊόντα χρησιμοποιήθηκαν με τρόπους που δεν περιμέναμε".
Έπρεπε να τους περιμένετε, όμως.
Έπρεπε να τους περιμένετε, να τους προλάβετε,
ειδάλλως, κακώς τα παρουσιάσατε
μπροστά σε χιλιάδες, εκατομμύρια, δισεκατομμύρια κόσμο.
Ήταν η τέλεια ειδησεογραφική ιστορία. Είχες εγγυημένη θέαση και κλικ.
Όλοι μιλούσαν γι' αυτό και διαφήμιζαν το προϊόν έτσι.
Και το ντοκιμαντέρ αυτό κάνει.
Θα δουν την εκστρατεία Έγινε Ατμός πιθανοί έφηβοι χρήστες.
Η Juul Labs δεν είναι καπνοβιομηχανία.
Είμαστε εδώ για να εξαλείψουμε το τσιγάρο.
Είναι ένα πολιτικό θέατρο. Δείξε ταραγμένες μαμάδες και το ελέγχεις.
Οι ενήλικες μπορούν ν' αποφασίζουν μόνοι.
Τα παιδιά θέλουν προστασία.
Ως ατμιστής, ποιος θα με υπερασπιστεί;
Δεν μπορείς να βοηθήσεις 35 εκατομμύρια ενήλικες,
και ν' αγνοήσεις την προστασία των εφήβων.
Αλλά δεν είναι "αυτό ή το άλλο". Είναι "και τα δύο".
Πρέπει να εστιάσουμε σ' αυτό που μετράει.
Ο Άνταμ και ο Τζέιμς έδειξαν ότι το άτμισμα είναι μια εναλλακτική.
Επιτέλους, η γιαγιά σου θα κόψει το κάπνισμα.
Θα καταλάβετε γιατί είναι σημαντικό.
Ας με χρησιμοποιήσουν ως υπόθεση εργασίας, το κάνω από την πρώτη μέρα.
Ένας λόγος που δεν έχω επιχειρήσει ακόμα να το κόψω
είναι επειδή δεν το θέλησα.
Τώρα είμαι 24 και μ' αρέσει να βγαίνω με τους φίλους μου,
και νιώθω πως δεν χρειάζεται να το αλλάξω αυτό στον τρόπο ζωής μου.
ΤΟ ΜΕΓΑΛΟ ΑΤΜΙΣΜΑ
Υποτιτλισμός: Πέγκυ Μπαρούνη